|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Programa javnih potreba u području predškolskog odgoja i obrazovanja Grada Koprivnice za 2018. godinu | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti i europske poslove | |
| Cilj i glavne teme savjetovanja | Temeljem članaka 2., 48. i 49. Zakona o predškolskom odgoju i obrazovanju („Narodne novine“ broj 10/97, 107/07 i 94/13), a zbog utvrđivanja javnih potreba u području predškolskog odgoja i obrazovanja, Upravni odjel za društvene djelatnosti i europske poslove Grada Koprivnice izradio je Program javnih potreba u području predškolskog odgoja i obrazovanja Grada Koprivnice za 2018. godinu.  Navedenim Programom obuhvaćena je djelatnost predškolskog odgoja i obrazovanja, njezini ciljevi i potrebe, osigurana sredstva, te načini realizacije istih.  Predškolski odgoj u Koprivnici datira od pedesetih godina prošlog stoljeća kada je bilo organizirano čuvalište djece. Uočivši potrebu za smještajem predškolske djece, šezdesetih godina Crveni križ u Domu za djecu i mladež otvara jednu predškolsku skupinu sa stručno obrazovanom odgojiteljicom. Zbog velikog interesa roditelja za smještaj djece gradi se prvi namjenski montažni objekt s dvije skupine u Opatičkoj ulici. Sedamdesetih godina gradi se dječji vrtić sa 5 odgojnih skupina i 10-satnim radnim vremenom. Od sedamdesetih godina do današnjih dana vrtić se proširio na 11 različitih lokacijama na području Grada Koprivnice uz gradski vrtić u gradu djeluju i tri privatna dječja vrtića u kojima je trenutno smješteno oko 300-tinjak djece.  Grad Koprivnica omogućio je i smještaj djece kod dadilja tako da u gradu trenutno djeluje 7 obrta za čuvanje djece čime su povećani kapaciteti za čuvanje djece predškolske dobi i iznose 84 mjesta.  Člankom 23. Zakona o predškolskom odgoju i obrazovanju („Narodne novine“ 10/97, 107/07 i 94/13) utvrđena je obveza polaženja programa predškole za svu djecu u godini dana prije polaska u školu čime se postupno uvodi devetogodišnje obrazovanje. Predškola se može provoditi u sklopu redovnog programa za djecu polaznike vrtića i kao dodatni programa za djecu koja nisu polaznici vrtića. Program predškole za djecu koja ne pohađaju vrtić organiziran je u Dječjem vrtiću „Tratinčica“ Koprivnica i to u 4 skupine. Program se provodi u popodnevnim satima u trajanju od 248 sati ukupno u periodu od listopada do svibnja slijedeće godine.  U navedenim ustanovama provode se redovni programi njege, odgoja, naobrazbe, zdravstvene zaštite, prehrane i socijalne skrbi djece predškolske dobi, te posebni poludnevni i kraći programi, program predškole i drugi programi važni za razvoj predškolskog odgoja u Gradu Koprivnici. | |
| Mjesec stvaranja dokumenta | Studeni 2017. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je petnaest dana te je bilo otvoreno od 15. studenoga do 30. studenoga 2017. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:   1. prosinca 2017. |